**Mór Városi Önkormányzat Képviselő-testületének**

**269/2024. (VIII.28.) határozata**

**a Mór Velegi út 4904/4/A/54 hrsz-ú lakás értékesítése tárgyában**

1. Mór Városi Önkormányzat Képviselő-testülete tulajdonosi jogkörben eljárva úgy dönt, hogy a Mór, Velegi út 18-20-22. szám alatti 4904/4 hrsz-ú kivett beépített terület megnevezésű társasházi lakóépületben az önkormányzati tulajdonban lévő elővásárlási joggal érintett Mór, 4904/4/A/54 hrsz-ú lakást a lakáshoz tartozó társasházi közös tulajdonrésszel együtt az előterjesztés 1. melléklete szerint értékesítésre kijelöli és felkéri a Polgármestert, hogy az elővásárlási jog jogosultjának az előterjesztés 1. és 2. mellékletében foglaltak szerint ajánlatot tegyen, amennyiben lakbér- és közüzemi díjhátralékkal nem rendelkezik.

Továbbá felhatalmazza a polgármestert az elővásárlásra jogosult elfogadó nyilatkozata esetén az adásvételi szerződés aláírására.

Határidő: 2024.10.31.

Felelős: polgármester(Városfejlesztési és -üzemeltetési Iroda)

2. A Képviselő-testület felkéri a jegyzőt az értékesítésre kijelölt ingatlan esetében az energetikai tanúsítvány megrendelésére.

Határidő: azonnal

Felelős: jegyző(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző